Yn Austrail Heear

She steat Austrailagh ee yn Austrail Heear (Baarle: Western Australia). T'ee coodaghey yn trass heear jeh mooar-rheynn ny h-Austrail. T'ee çhemmit liorish y Cheayn Injinagh da'n twoaie as da'n sheear, liorish Baie Mooar ny h-Austrail as y Cheayn Injinagh da'n jiass, liorish Thalloo yn Twoaie da'n shiar hwoaie, as liorish yn Austrail Yiass da'n shiar yiass. Ta'n Austrail Heear ny steat smoo 'syn Austrail rere eaghtyr as ta 2.2 villioon deiney cummal 'sy steat lesh 85% jeu cummal 'sy cherrin heear yiass. She Perth y preeu-valley.